Publication: Magyar Közlöny
Issue: MK-2001-51 (Year: 2001, Number: 51)
Era: 1990-2004
Section: 1992. évi XXII. törvény, valamint az ezzel összefüggő
Paragraph Index: 353

5. § Az Mt. Második része a következő V. fejezettel (70/A—70/B. §-sal) egészül ki: „V. Fejezet Az európai üzemi tanács, valamint a munkavállalók tájékoztatását és a velük való konzultációt szolgáló eljárás 70/A. § (1) A közösségi méretekben működő vállalkozások és vállalkozáscsoportok munkavállalóinak határokon átnyúló tájékoztatásához és a velük való konzultáció jogának erősítése céljából — megállapodással — európai üzemi tanácsot kell létesíteni, vagy a munkavállalók tájékoztatására és a velük való konzultációt szolgáló eljárást kell kialakítani. A munkavállalók határokon átnyúló tájékoztatása és a velük való konzultáció szabályai kiterjednek a közösségi méretekben működő vállalkozásnak, illetőleg vállalkozáscsoportnak az Európai Unió tagállamaiban és az Európai Gazdasági Térség államaiban (a továbbiakban: tagállamok) működő valamennyi üzemére, illetőleg valamennyi vállalkozására, kivéve, ha a felek eltérően rendelkeznek.

Source: https://magyarkozlony.hu/hivatalos-lapok/677a33b0b89574fe8a2192ad7dd6671c142237d9/dokumentumok/ee5064e8c7cdbce01ab55753f90e48440ecfcd95/letoltes